
NARVA LINNAVOLIKOGU

 OTSUS

Narva





                                  2007.a nr…..

Projekteerimistingimuste määramine

( Sepa tn.10 hoone rekonstrueerimine koos mansardkorruse väljaehitamisega 
büroo- ja eluruumide tarbeks ilma detailplaneeringut koostamata )

Vastavalt Kohaliku omavalitsuse korralduse seaduse  § 22 lõikele 2, Planeerimisseaduse § 3 lõike 2 punktile 2, Ehitusseaduse  § 19 lõikele 3. 
Linnavolikogu otsustab:

Määrata projekteerimistingimused Sepa tn.10 hoone rekonstrueerimise ehitusprojekti koostamiseks koos mansardkorruse väljaehitamisega büroo- ja eluruumide tarbeks ilma detailplaneeringut koostamata järgnevalt:

	1. ÜLDANDMED



	1.1  Tellija                                           
	OÜ Põhja Pealinn,  reg.kood: 10631397
Vestervalli tn.2m-1, 20307 Narva

	1.2  Asukoht, algandmed                                         
	Narva linn, Sepa tn.10, 
Ehitisalune pindala: 328,0 m2
Suletud netopind: 688,0 m2
Hoone maht: 1987,0 m3
Maa, pindalaga 1020,0 m2, on erastamata
Maakasutuse sihtotstarve: ärimaa

	1.3  Projekteerimistingimused on kehtivad 2 aastat alates otsuse jõustumisest.              

	1.4  Projekteerimistingimuste koostamise alus     

1.4.1 Projekteerimistingimuste taotlus 02.05.07.a avaldus nr.696/1-11,

         Radim Zeinalov – juhatuse liige
1.4.2 Ehitusseadus, Teeseadus, Narva linna ehitusmäärus
1.4.3 Eestis kehtivad normatiivid, EPN, Eesti Standardid.

	2. PROJEKTEERIMISE EESMÄRK




2.1 Projekti koostamise eesmärgiks on hoone rekonstrueerimine koos katusekorruse väljaehitamisega büroo- ja eluruumide tarbeks ilma detailplaneeringut teostamata.
2.2 Projekti koostamise eesmärgiks on maa-ala heakorrastamine ning parkimiskohtade rajamine.
	3.  ÜLDNÕUDED




3.1 Projekti koostamisel juhinduda Eestis kehtivatest seadustest, standarditest, normdokumentidest ja juhenditest, sealhulgas:

- Narva Linnavolikogu kinnitatud 30.11.2006.a. määrus nr.48 „Narva linna ehitusmäärus”;
- Eesti Standard EVS 865-1:2006 „Hoone ehitusprojekti kirjeldus. Osa 1: Eelprojekti seletuskiri”;

- Eesti Standard EVS 865-2:2006 „Hoone ehitusprojekti kirjeldus. Osa 2: Põhiprojekti ehituskirjeldus”;

- Eesti Standard EVS 811: 2006 „Hoone ehitusprojekt”;

- Majandus- ja Kommunikatsiooniministri kehtestatud 27.12.2002.a. määrus nr 70 „Nõuded ehitusloa taotlemisel esitatavale ehitusprojektile“;
- Majandus- ja Kommunikatsiooniministri kehtestatud 24.12.2002.a. määrus nr 69 „Ehitise tehniliste andmete loetelu“;

- Eesti Standard EVS 843:2003 “Linnatänavad”.

3.2 Projekti koostamisel kasutada tõest tehnovõrkudega digitaalset geodeetilist krundi alusplaani täpsusega M 1:500 mis on kooskõlastatud peageodeedi poolt.
3.3 Projekt (selle osad) peab olema koostatud või kontrollitud projekteerimises pädeva vastutava spetsialisti poolt (Ehitusseadus §18 lg 4 p1, Teeseadus § 21 lg 8 p 2 ja § 251).

3.4 Projekt peab olema heaks kiidetud kõigil ehitusseadusega ettenähtud juhtudel.

3.5 Esitada projekti nimetus vastavalt projekteerimistingimustele.

3.6 Väljastatud projekteerimistingimused lisada projekti kausta.

3.7 Asendiplaan esitada mõõtkavas 1: 500.

3.8 Esitada hoone ehitusprojekti sõltumatu ekspertiis. (Narva linna ehitusmäärus § 23)
3.9 Esitada töödekorraldamise projekt. ( Narva linna ehitusmäärus § 23). 
3.10 Esitada Arhitektuuri-ja planeerimise osakonnale eskiisprojekt koos 3-D joonistega. Eskiisprojektis esitada vähemalt 2 hoone värvilahendust parima tulemuse saavutamiseks.
	4. ARHITEKTUURSED JA LINNAEHITUSLIKUD TINGIMUSED


4.1 Hoone laiendamine: mitte ületada 33% olemasolevast Sepa tn.10 hoone maapealsest mahust.
4.2 Lubatud on katuse tõstmine proportsioonis naaberhoonetega mansardkorruse väljaehitamiseks.
4.3 Arhitektuur: hoone arhitektuurne lahendus peab olema kõrgetasemeline, sobitudes piirkonna miljöösse. Lahendus peab moodustama olemasolevate hoonetega arhitektuurse terviku. 
4.4 Katusekalle ja kuju: viilkatus. Tõstetav katus sobitada olemasoleva hoone mahuga. 
4.5 Katuseakende paigaldamine on lubatud vaid Muinsuskaitseameti loa alusel.
4.6 Vajadusel hoone fassaadide soojustamine: vastavalt soojustehnilistele arvutustele.
4.7 Välisviimistlus: krohvitud pind. Mitte kasutada plekki ja plastmaterjale. Kasutada pastelseid värvitoone. Välisviimistluse ja värvilahenduse pass esitada projekti koosseisus.
4.8 Klaasimine: esitada projektis fassaadide klaasistamispass. 
4.9 Varikatuste rekonstrueerimine: lubatud on kaasaegsed ja keskkonda sobivad lahendused, ühtlustades katuse ja fassaadidega.
4.10 Peasissepääsu uste vahetamine: olemasolevates mõõtmetes, tuldtõkestavad.
4.11 Peasissepääsu välistrepi rekonstrueerimine: kasutada sihtotstarbele vastavat kvaliteetmaterjali.
4.12 Tagada puuetega inimeste liikumisvõimalused vastavalt Majandus-ja kommunikatsiooniministri kehtestatud 28.11.2002.a. määrusele nr.14 „Nõuded liikumis-, nägemis- ja kuulmispuudega inimeste liikumisvõimaluste tagamiseks üldkasutatavates ehitistes”.

4.13 Sillutisriba rekonstrueerimine.
4.14 Tehnosüsteemide rekonstrueerimine.
4.15 Likvideeritavad ja ümberehitatavad hooneosad: ümberplaneerimine võib toimuda mittekandvate vaheseinte arvelt. 

4.16 Siseviimistlus: kasutatavad materjalid peavad vastama ruumide sihtotstarbele ja tervisekaitsenõuetele. Siseviimistluse lahendus esitada projekti koosseisus.

4.17 Muud nõuded: vastavalt ekspertiisiotsusele.
4.18 Piirded: ei ole lubatud. Lubatud on vaid hekk kõrgusega kuni 1,2 m.
4.19 Parkimiskohtade rajamine: Sepa tn.10 krundi piires. Parkimiskohtade arv peab vastama EVS 843:2003 “Linnatänavad” tabelis esitatud normatiividele. 

4.20 Autoparkla platsi kate ja juurdepääsud: kõvakate, teekattekivid. Teeosa koostada vastavalt Teede- ja Sideministri 28.09.1999.a. määrusele nr 54 “Teeprojekti suhtes esitatavad nõuded”. Esitada kasutatavate materjalide spetsifikatsioon, teemärkide spetsifikatsioon, teekatted, vertikaalplaneerimine, liiklusskeem, teekatete põhimõttelõiked. Esitada Maanteeameti peaspetsialisti arvamus. Teeosa kooskõlastada isikuga, kellel on tegevusluba teede projekteerimiseks.
4.21 Tänavavalgustus: ette näha autoparklale tänavavalgustus.
4.22 Asendiplaan: näidata tehnovõrgud, lammutatavad ehitised, sõidu- ja kõnniteede ning parkimiskohtade paiknemine, määratleda pinnakatted, lahendada sisse- ja väljasõit krundilt.

4.23 Heakorrastus: lahendada projekti koosseisus. 
4.24 Kõnnitee kate: teekattekivid, teekatteplaadid. Soovitame kasutada kombineeritud värvilahendusi, harmoniseerida hoonega. 

4.25 Haljastus: põhimõtteline kujunduslik-funktsionaalne lahendus näidata asendiplaanil. Ette näha kõvakatetevahelistel aladel moodustavad haljassaared. 

4.26 Jäätmekäitlus: lahendada projekti mahus, näidates asendiplaanil, prügikonteiner soovitavalt piirata dekoratiivsete elementidega.
4.27 Vajadusel rennkanalite või drenaaži rajamine pinnavete ärajuhtimiseks.

4.28 Keskkonnakaitsemeetmed: lahendada projekti koosseisus. Lahendada kõlbmatu ehitusprahi utiliseerimine.
4.29 Projekti koosseisus esitada lisaks:   

- piirdekonstruktsioonide sooja- ja mürapidavused,

- inventeerimisplaanid,

- lammutatavate seinte plaan,

- ruumide planeerimislahendus,

- põrandate plaan ja lõiked,

- avade täitmise plaan,

- akende ja uste eksplikatsioon,

- uute seinte spetsifikatsioon ja lõiked,

- katuse plaan,
- värvivaated koos värvikoodidega jne.

	5. INSENERTEHNILISED ERITINGIMUSED



5.1 Projekti koosseisus esitada insener-tehniline projektlahendus veele, kanalisatsioonile, elektrivarustusele, ventilatsioonile ja küttele.

5.2 Eriosadele taotleda tehnilised tingimused ja projektid kooskõlastada vastavate võrguvaldajatega.

5.3 Võtta nõusolek ehitustööde läbiviimiseks projekteeritaval alal olemasolevate, planeeritud ja projekteeritud tehnovõrkude kaitsevööndite valdajatelt.

	6. ERITINGIMUSED




6.1 Enne projekteerimise algust tuleb läbi viia ruumide ja tehnovõrkude seisundi tehniline ekspertiis. Soovitused ja järeldused võtta arvesse projekteerimisel.

6.2 Esitada tarindite tehnilise seisukorra ekspertiis, välja selgitades katusekorruse väljaehitamise võimalused. Otsus lisada projekti kausta. 

6.3 Kandvas seinas asendatava ukseava tegemiseks anda tehniline hinnang tarinditele koos riskide välja toomise ning soovitavate tööde teostamisega.  Projekti koosseisus esitada silluse lõige.

	7. KOOSKÕLASTUSED




7.1     Ida-Eesti Päästekeskuse Narva Keskkomando.

7.2     Ida-Virumaa Tervisekaitsetalitus. 

7.3     Muinsuskaitseamet.

7.4     Linnavara ja-Majandusameti kommunaalmajanduse osakond.
7.5     Narva Linnavalitsuse Arhitektuuri- ja Linnaplaneerimise Amet.
	8. RAKENDUSSÄTTED




8.1    Otsus jõustub seadusega sätestatud korras.
8.2 Otsuse võib vaidlustada Tartu Halduskohtu Jõhvi kohtumajas 30 päeva jooksul arvates otsuse  teatavakstegemisest.
Mihhail Stalnuhhin

